[image: image1.png]


 EÖTVÖS LORÁND TUDOMÁNYEGYETEM
            PSZICHOLÓGIAI INTÉZET
                                 1064 Budapest, Izabella u. 46.      Postacím: H-1378 Budapest, pf. 4.      Telefon: 1-461-2600
Budapest, 2016. jűnius 4.
Az illetékesek kezéhez
AJÁNLÓLEVÉL
Kelemen Dávid számára a Köztársasági ösztöndíjra beadott pályázatához
Kelemen Dávid pszichológia szakos BA-hallgatóként több kurzusomat is végigcsinálta (Gazdaságpszichológia, Logika és intuíció, Emberi gondolkodás), mindegyiket jeles és azon belül is kiemelkedő eredménnyel. BA-s társadalompszichológiai nagyműhelymunkájának a témavezetője is én voltam. Jó képességű és nagyon hatékonyan dolgozó hallgatót ismertem meg benne, aki a munkáiban igen alapos és lelkiismeretes.
A műhelymunka kidolgozottságában, színvonalában, sőt terjedelmében is elérte egy kiváló MA-szakdolgozat szintjét. A szerző ebben egy nagyon érdekes és eredeti kérdésfeltevést vizsgált: mennyire hasonlít, illetve különbözik egy ember saját véleménye az általa általánosnak tartott véleménytől bizonyos társadalmilag fontos kérdésekben. Kelemen Dávid külön érdemének tartom, hogy nem riadt vissza olyan társadalmilag kényesnek tartott kérdések, mint például a cigányokkal vagy a zsidókkal kapcsolatos attitűdök vizsglatától sem. 
A dolgozat fő általános eredménye, hogy számos témában (köztük a kényesekben is) szignifikánsan változékonyabban gondolkodnak az emberek, mint ahogy azt érzik a társadalomról, valamint a saját véleményük egy esetben sem korrelál még csak közepesen sem azzal az értékkel, amit a társadalom vélekedésére adnak. A szociális kívánatosság sem befolyásolta a válaszadást egyik vizsgált területen sem. Mindezt egy több mint 400-as mintán sikerült megvizsgálnia, így az eredmények egyértelműen hitelesek és relevánsak.
Összességében Kelemen Dávid eddigi hallgatói teljesítményét és hozzáállását kiválónak értékelem, ezért javaslom a program számára a Köztársasági ösztöndíj megadását.

